นิวคุงได้ลองใช้ App วงในหาร้านใหม่ๆกินดู ก็ได้มาเจอร้านที่มีชื่อว่า ลาบโคราช ลาซาล 54 ที่เค้าว่ากันว่าอร่อยและคิวยาว เลยลองไปกินดูซะเลย
ตอนไปกินที่ร้านเป็นเวลาราวๆ 3 ทุ่มได้ จอดรถริมถนนได้เลย โชคดีมีที่นั่ง เลยเข้าไปนั่งและสั่งอาหารรอเลย
บรรยากาศร้านมีทั้งนั่งในร้านและนอกร้านริมถนน ส่วนตัวแล้วคิดว่านั่งในร้านแล้วอับ ส่วนนั่งนอกร้านมีกลิ่นเหม็นๆลอยมา ไม่ค่อยปลื้มเท่าไหร่ณ.จุดนี้
ที่สำคัญคือ ยุงเยอะมากกกกกก และรออาหารไปราวๆครึ่ง ชม. นานสมที่เค้าร่ำลือจริงๆ และกินเสร็จเก็บเงินยังช้า รอ 15 นาทีไม่มาซักที ทำให้ผมต้องไปหน้าร้านเพื่อไปจ่างเงินเลยทีเดียว

เมนูของกินของร้านก็จะเป็นเมนูอาหารอีสานครับ
ราคาอาหารก็จะอยู่ที่ราวๆ 40-70 บาท ดูรายการและราคาจากรูปที่ลงได้เลย

วันนี้นิวคุงได้สั่งของกินมา 2 อย่างคือ
1. คอหมูย่าง ของที่ร้านย่างออกมาและหั่นมาเสิร์ฟแบบชิ้นใหญ่ เป็นส่วนเนื้อมากกว่ามัน กินแล้วมีรสหวานมันของหมูดี (แต่จะเลี่ยน) กินคู่กับน้ำจิ้มคอหมูย่างรสเผ็ดหวาน ก็อร่อยดับเลี่ยนได้ดีครับ
2. ต้มแซ่บเนื้อสด อันนี้ทำมาได้เค็มมากกกกกก กินแล้วรู้สึกเค็มนำและรสเผ็ดตามมาอ่อนๆ กินเปล่าๆไม่ได้เลย ต้องกินคู่กับข้าวเหนียวกลบความเค็ม
และตัวเนื้อนี่เหนียวมาก ไม่นุ่ม ไม่อร่อยเลยเมนูนี้

สรุปโดยรวม (เต็ม 10)
ให้ 1 คะแนน ไม่รู้อร่อยตรงไหน ไม่รู้ว่าทำไมคนถึงเยอะ ส่วนตัวคงจะไม่เข้าไปร้านนี้อีก ทั้งบริการ บรรยากาศ ไม่ไหว รสชาติก็ธรรมดา ร้านอื่นอร่อยกว่านี้มีถมไป

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 10 / 57
